Diari Oficial de la Generalitat Valenciana


Sumari del DOGV 7858, del 25-08-2016 (2016/6305)

RESOLUCIÓ de 22 de juliol de 2016, de la Direcció General d'Investigació, Innovació, Tecnologia i Qualitat, per la qual es concedeix autorització sanitària per a l'ampliació de l'oferta assistencial banc de teixits i cèl·lules (banc de semen, banc d'embrions, banc de crioconservació d'ovòcits), laboratori de semen per a capacitació espermàtica, inseminació artificial, recuperació d'oòcits, fecundació in vitro, diagnòstic genètic preimplantacional, planificació familiar, canvi de titular: Vithas Alicante, SL, i canvi de denominació: Vithas Hospital Perpetuo Internacional.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7858

Data del DOGV
:   25-08-2016

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2016/6305


Data del document
:   22-07-2016

Organisme emissor
:   Conselleria de Sanitat Universal i Salut Pública

Tipus de document
:   Resolució

Descriptors 

:   * Conselleria de Sanitat Universal i Salut Pública

RESOLUCIÓ de 22 de juliol de 2016, de la Direcció General d'Investigació, Innovació, Tecnologia i Qualitat, per la qual es concedeix autorització sanitària per a l'ampliació de l'oferta assistencial banc de teixits i cèl·lules (banc de semen, banc d'embrions, banc de crioconservació d'ovòcits), laboratori de semen per a capacitació espermàtica, inseminació artificial, recuperació d'oòcits, fecundació in vitro, diagnòstic genètic preimplantacional, planificació familiar, canvi de titular: Vithas Alicante, SL, i canvi de denominació: Vithas Hospital Perpetuo Internacional. [2016/6305]  
José Luis Pérez-Mateo Regadera va presentar sol·licitud d'autorització sanitària per a la modificació del centre denominat Hospital Perpetuo Socorro, situat a la plaça del Doctor Gómez Ulla, 15, 03867 Alacant, amb data 2 de novembre de 2015. La sol·licitud d'autorització sanitària de modificació consistent en: ampliació de les activitats (laboratori de semen per a capacitació espermàtica, inseminació artificial, fecundació in vitro, recuperació d'oòcits, diagnòstic genètic preimplantacional, planificació familiar), autorització per a banc de teixits i cèl·lules (banc de semen, banc d'embrions, banc de crioconservació d'ovòcits), canvi de titular: Vithas Alicante, SL, i canvi de denominació: Vithas Hospital Perpetuo Internacional.  
Normativa d'aplicació  
1. Reial Decret 413/1996, d'1 de març, pel qual s'estableixen els requisits tècnics i funcionals necessaris per a l'autorització i homologació dels centres i serveis sanitaris relacionats amb les tècniques de reproducció humana assistida.  
2. Llei 14/2006, de 26 de maig, sobre tècniques de reproducció humana assistida.  
3. Ordre de 18 d'abril de 2005, de la Conselleria de Sanitat, per la qual es regulen els procediments d'autorització sanitària de centres i serveis sanitaris a l'àmbit territorial de la Comunitat Valenciana.  
4. Decret 157/2014, de 3 d'octubre, del Consell, pel qual s'estableixen les autoritzacions sanitàries i s'actualitzen, es creen i s'organitzen els registres d'ordenació sanitària de la Conselleria de Sanitat.  
5. Ordre de 26 de febrer de 2008, del conseller de Sanitat, sobre autorització sanitària de centres sanitaris de la Comunitat Valenciana per a la pràctica d'activitats d'extracció i trasplantament d'òrgans, teixits i cèl·lules.  
6. Reial Decret Llei 9/2014, de 4 de juliol, pel qual s'estableixen les normes de qualitat i seguretat per a la donació, l'obtenció, l'avaluació, el processament, la preservació, l'emmagatzematge i la distribució de cèl·lules i teixits humans i s'aproven les normes de coordinació i funcionament per a l'ús en humans.  
Vist l'expedient instruït a aquest efecte, els preceptes legals esmentats i els altres de pertinent aplicació, així com l'informe favorable de la Direcció General d'Assistència Sanitària i el director del Programa de Trasplantaments de la Comunitat, resolc:  
Concedir la modificació del centre Hospital Perpetuo Socorro:  
1. Ampliació de les activitats: inseminació artificial, laboratori de semen per a capacitació espermàtica, fecundació in vitro, recuperació d'oòcits, planificació familiar, diagnòstic genètic preimplantacional.  
  
2. Autorització de banc de teixits i cèl·lules: banc de semen, banc d'embrions, banc de crioconservació d'ovòcits.  
3. Canvi de denominació: Vithas Hospital Perpetuo Internacional.  
4. Canvi de titularitat del centre: Vithas Alicante, SL.  
La present autorització per a banc de teixits i cèl·lules (banc de semen, banc d'embrions i banc d'ovòcits), és vàlida per un període de 4 anys, a partir de la data de la present resolució.  
L'autorització es pot revocar en qualsevol moment si s'alteren o s'incompleixen els requisits i les consideracions que l'han feta possible. Als efectes de l'activitat que s'autoritza, el centre està sotmés a la inspecció i al control d'aquesta Conselleria.  
Aquesta resolució es notifica als interessats amb l'advertència que no posa fi a la via administrativa i en contra poden interposar un recurs d'alçada davant de la Secretaria Autonòmica de Salut Pública i del Sistema Sanitari Públic, en el termini d'un mes comptador a partir de l'endemà de la data de notificació.  
  
València, 22 de juliol de 2016.- El director general d'Investigació, Innovació, Tecnologia i Qualitat: Óscar Zurriaga Lloréns.